202 Službeni list Europske unije 11/Sv. 37 32007D0341 L 129/38 SLUŽBENI LIST EUROPSKE UNIJE 17.5.2007. ODLUKA VIJEĆA od 19. travnja 2007. o sklapanju Sporazuma između Europske zajednice i Ruske Federacije o ponovnom prihvatu (2007/341/EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 63. točku 3.b, u vezi s njegovim člankom 300. stavkom 2. prvim podstavkom prvom rečenicom i člankom 300. stavkom 3. prvim podstavkom, uzimajući u obzir prijedlog Komisije, uzimajući u obzir mišljenje Europskog parlamenta, budući da: (1) — Komisija je u ime Europske zajednice pregovarala o Sporazumu s Ruskom Federacijom o ponovnom prih- vatu. (2) Sporazum je u ime  Europske zajednice potpisan 25. svibnja 2006., podložno njegovom mogućem skla- panju na kasniji datum, u skladu s Odlukom Vijeća donesenom 22. svibnja 2006. (3) Sporazum bi trebalo odobriti. (4) — Sporazumom se uspostavlja Zajednički odbor za ponovni prihvat, koji može donijeti svoj poslovnik. U tom je slučaju primjereno osigurati pojednostavljen postupak za utvrđivanje stajališta Zajednice. (5) — U skladu s člankom 3. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajednice, Ujedi- njena Kraljevina je obavijestila da želi sudjelovati u dono- šenju i primjeni ove Odluke. (6) — U skladu s člancima 1. i 2. Protokola o stajalištu Ujedi- njene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajed- nice te ne dovodeći u pitanje članak 4. navedenog Proto- kola, Irska ne sudjeluje u donošenju ove Odluke i ista nije obvezujuća niti se ne primjenjuje na nju. (7) — U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke i ista nije obvezujuća niti se ne primjenjuje na nju, ODLUČILO JE: Članak 1. Ovim se u ime Zajednice odobrava Sporazum između Europske zajednice i Ruske Federacije o ponovnom prihvatu. Tekst sporazuma priložen je ovoj Odluci. Članak 2. Predsjednik Vijeća daje obavijest iz članka 23. stavka 2. Spora- zuma (!). Članak 3. Komisija, kojoj pomažu stručnjaci iz država članica, predstavlja Zajednicu u Zajedničkom odboru za ponovni prihvat koji je uspostavljen na temelju članka 19. Sporazuma. Članak 4. Stajalište Zajednice unutar Zajedničkog odbora za ponovni prihvat u pogledu donošenja njegovog poslovnika u skladu s člankom 19. stavkom 5. Sporazuma utvrđuje Komisija nakon savjetovanja s posebnim odborom kojeg imenuje Vijeće. (*) Glavno tajništvo Vijeća objavit će u Službenom listu Europske unije dan stupanja na snagu Sporazuma o ponovnom prihvatu.